《鹤雏引》
宋代·李新

君不见郝氏庭前晚日破秋阴，隆也便便千古心。
又不见云梦隆矶碧水处，俊也清名挂青名。
儒风忠节两传家，杰气源源长不已。
武威夜色沈秋月，武威楼上歌声咽。
梦回天与玉麒麟，争似峨眉千仞雪。
雪中落落多乔松，苍枝偃干如虬龙。
枝上曾栖云表鹤，养雏飞去翔寥廓。
年来又见鹤雏归，城郭依然人已非。
悠悠却返烟霄去，蜀雾秦云千里暮。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。